Ponapea triĥogloso

Ponapea triĥogloso (Trichoglossus rubiginosus, ankaŭ Ponapea lorio) estas genro de papagaj birdoj, en la familio Psittaculidae. Ĝi estas endemio en la insulo Ponape kaj apuda Ant Atolo en Mikronezio. Historie la specio vivis ankaŭ ĉe Namoluk apud la Laguno Ĉuuk, kaj la specio eble iam havis pli vastan distribuadon tra Mikronezio ol tiu nuna.Steadman D, (2006). Extinction and Biogeography in Tropical Pacific Birds, University of Chicago Press. 

Aspekto
La Ponapea lorio estas 24 cm longa kaj pezas ĉirkaŭ 80 g. Ĝia plumaro estas ĉefe ruĝec-kaŝtanbruna kun malprecizaj transversaj strioj de pli malhela kaŝtanbruna koloro. La kapo estas iomete pli malhela kaŝtanbruna. La flugilplumoj kaj vosto estas olivecflavaj. Ĝiaj kruroj estas grizaj. La masklo havas oranĝan bekon kaj flav-oranĝajn irisojn, dum la ino havas flavan bekon kaj helgrizajn irisojn. La junuloj havas brunajn bekojn kaj brunajn irisojn.Forshaw (2006). plato 13.

Habitato kaj kutimaro
Ĝia natura vivejo estas tropikaj humidaj arbaroj kaj plantejoj de malaltaj teroj. La dieto konsistas el nektaro kaj poleno de kokosoj kaj ankaŭ fruktoj kaj insektaj larvoj. Ĝi nestas en truo en arbo, kie la ino demetas unuopan ovon. La specio estas ofta kaj ne konsiderata minacata.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 
 Arndt, Thomas (2007) Lexicon of Parrots. Alirita en 31/07/07.
 Juniper & Parr (1998) Parrots: A Guide to Parrots of the World; .

Bibliografio



 Low, Rosemary. (1978). Lories and Lorikeets. The Brush-Tongued Parrots. Inkata Press: Melbourne. .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Mikronezio